**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**Калиева А.Е., Салибекова П.К.**

**ИННОВАЦИЯЛЫҚ КӘСІПКЕРЛІК**

*Оқу құралы*

**Алматы, 2019**

*Баспаға әл-Фараби атындағы Қазақ Ұлттық Университеті*

*Экономика және бизнес Жоғары мектебінңі Ғылыми кеңесі және Редакциялық-баспа кеңесі шешімімен ұсынылған*

**Пікір жазғандар:**

Экономика ғылымдарының докторы, Ускеленова А.Т.

PhD, аға оқытушы Кондыбаева С.К.

Оқу құралында инновациялық кәсіпкерліктің жалпы сипаттамасы, кәсіпкерлік қызметтің негізгі түрлері қарастырылған, инновациялық процесстің мәні мен кезеңдері, инновациялық жүйе және оның құрамдас бөліктері талданған, инновациялық қызметті қаржыландыру және бизнес-жоспарлау сипатталған, кәсіпкерлік қызметті жүзеге асыру барысында кездесетін тәуекелдер мен жауапкершілік түрлері келтірілген. Әр тараудың соңында студенттерге арналған өзін-өзі бақылау сұраұтары келтірілген.

Оқу құралы инновациялық кәсіпкерлік мәселелерін зерттеуші экономикалық және экономикалық емес мамандықтар студенттеріне арналған.

|  |  |  |
| --- | --- | --- |
| **МАЗМҰНЫ**  **КІРІСПЕ** |  | 3 |
| **1 тақырып: Кәсіпкерлік теориясы, кәсіпкерліктің мәні, қызметі және кәсіпкерлік қызметтің қалыптасуына әсер ететін факторалар** |  | 5 |
| 1.1 Кәсіпкерлік түсінігінің эволюциясы |  | 5 |
| 1.2 Кәсіпкерліктің функциялары мен принциптері |  | 12 |
| 1.3 Кәсіпкерліктің даму шарттары мен факторлары |  |  |
|  |  |  |
| **2 тақырып: Кәсіпкерлік қызметтің түрлері және ұйымдастырушылық-экономикалық формалары** |  | 20 |
| 2.1 Кәсіпкерлік қызметтің негізгі түрлеріне сипаттама |  | 20 |
| 2.2 Экономикасы дамыған елдердегі коммерциялық кәсіпорындардың негізгі нысандары |  | 29 |
|  |  |  |
| **3 тақырып: Инновациялық кәсіпкерліктің мәні және ерекшеліктері** |  | 33 |
| 3.1 Инновациялық кәсіпкерлік мәні және факторлары |  | 33 |
| 3.2 Замануи экономикадағы инновациялық кәсіпкерліктің орны |  | 37 |
|  |  |  |
| **4 тақырып: Инновациялық процесс және оның кезеңдері** |  | 49 |
| 4.1 Инновациялық процесс мәні, белгілері және факторлары |  | 49 |
| 4.2 Инновациялық циклдің өмірлік сатылары, функциялары |  | 51 |
|  |  |  |
| **5 тақырып: Компаниялардың инновациялық іс-әрекеті және олардың жіктелуі** |  | 59 |
| 5.1 Инновациялық стратегия түрлері, сипаттамасы |  | 59 |
| 5.2 Компанияның инновациялық мінез-құлқының түрлері |  | 64 |
|  |  |  |
| **6 тақырып: Инновациялық жүйе. Инновациялық қызметке қатысушылар және олардың өзара әрекеттесу формалары** |  | 73 |
| 6.2 Инновациялық инфрақұрылым элементтері және олардың сипаттамалары |  | 75 |
|  |  |  |
| **7 тақырып: Инновациялық қызметті қаржыландыру** |  | 85 |
| 7.1 Инновациялық қызметті қаржыландыру мәні, түрлері |  | 85 |
| 7.2 Инновациялық жобаларды тікелей қаржыландыру көздері |  | 86 |
| 7.3 Инновациялық жобаларды жанама қаржыландыру көздері |  | 92 |
| 7.4 Бизнес-періштелер – кәсіпкерлікті қаржыландырудың жаңа көзі ретінде |  | 95 |
| 7.5 Краудфаундинг – кәсіпкерлікті қаржыландырудың жаңа көзі ретінде |  | 97 |
|  |  |  |
| **8 тақырып: Инновациялық қызметтегі бизнес-жоспарлау** |  | 99 |
| 8.1 Бизнес-жоспардың мәні, мақсаты және функциялары |  | 99 |
| 8.2 Бизнес-жоспардың құрылымы және оның негізгі міндеттері |  | 102 |
| 8.3 Бизнес-жоспар құрылымдарының сипаттамасы |  | 104 |
|  |  |  |
| **9 тақырып: Инновациялық кәсіпкерліктегі тәуекелдер** |  | 112 |
| 9.1 Негізгі түсініктер мен анықтамалар, тәуекелдің классификациясы |  | 112 |
| 9.2 Тәуекелді басқарудағы әдістемелік негіздер |  | 117 |
| 9.3 Инновациялық кәсіпкерліктегі тәуекелдерді төмендету әдістері |  | 122 |
|  |  |  |
| **10 тақырып: Кәсіпкерлік қызметтің жауапкершілігі** |  | 127 |
| 10.1 Кәсіпкерлердің жауапкершілігінің туындау шарттары |  | 127 |
| 10.2 Кәсіпкерлік жауапкершіліктің түрлері |  | 128 |
| 10.3 Кәсіпкерлерге міндеттемелерін беру мерзімі мен әдістері |  | 132 |
|  |  |  |
| **ҚОЛДАНЫЛҒАН ӘДЕБИЕТТЕР ТІЗІМІ** |  | 135 |
|  |  |  |

**КІРІСПЕ**

Кәсіпкерлік өзінің мәніне сәйкес өндіріс факторлары мен ресуртардың түрлі үйлесімінің жаңа тәсілдерін қолданатын және өз идеяларын жаңа өнім мен технологияларға айналдыратын шаруашылық әрекет субъектілерінің тәуекелмен тығыз байланысты бастама қызметін білдіреді. Бүгінгі таңда кәсіпкерлік жаңашыл, жаңалық және кәсіпкерлік идея түсініктерімен қатар жүреді. Инновациялық кәсіпкерлік – тиімділіктің жаңа мүмкіндіктерін іздеу және инновацияларға қарай бағытталу негізінде шаруашылық жүргізу процесі болып табылады.

Американдық экономист П.Ф. Друкердің (1909-2005) пайымауынша: «Инновациялық қызмет кәсіркерліктің ерекше құралы болып табылады. Бұл қолдағы бар ресурстарға жаңа қасиет – байлықты ұлғайтуға септігін тигізу қабілетін береді, инновациялық қызмет ресурстарды тудырады, қалыптастырады». Осылайша, инновациялық кәсіпкерліктің мәнін жаңа өнімдер мен тауарларды құру, қолдағы бар өнімдер мен өндірістерді жетілдіруге бағытталған шығармашылық қызмет деп айқындауға болады.

«Инновациялық кәсіпкерлік» оқу құралы заманауи экономиканың маңызды құрамдас бөлігі – инновациялық кәсіпкерлікті талдаудың теоретикалық негізі болып табылады. Бұл кәсіпкерлік теориясы, кәсіпкерлік қызмет түрлері арасындағы қатынастардың түрі және оларды реттеу механизмі бойынша білімді жүйелі түрде игеруді, сондай-ақ, инновациялық кәсіпкерлік ерекшеліктері және инновациялық жүйенің қалыптасуы бойынша негізгі мәселелерді талдауды ұйғарады.

«Инновациялық кәсіпкерлік» курсын игерудің маңыздылығы – заманауи экономикалық ойлау дағдыларын және инновациялық әлеуметтік кәсіпкерліктің табиғаты мен мүмкіндіктерін, әлеуметтік-экономикалық мәселелерді шешудегі ерекшеліктерін ескере отырып студенттердің инновациялық кәсіпкерлік туралы кешенді түсініктерін қалыптастыруда болып табылады.

Оқу құралында инновациялық кәсіпкерліктің жалпы сипаттамасы берілген, кәсіпкерлік қызметтің түрлері, сонымен қатар инновациялық кәсіпкерліктің шетелдік тәжірибесі талданған, инновациялық кәсіпкерлікті ұйымдастыру үрдісі мен оның кезеңдері қарастылырған, инновациялық компаниялардың қызмет ету барысында ұстанатын мінез-құлқы мен тактикасы сипатталған, және инновациялық қызметтің қатысушылары мен олардың өзара әрекеттесуіне ерекше көңіл бөлінген. Ірі және кіші кәсіпорындардың өзара әрекеттесуінің прогрессивті ұйымдастырушылық-экономикалық формалары қарастырылған, кәсіпкерлік қызметті қаржыландыру, кәсіпкерлік қызметтегі бизнес-жоспарлау, кәсіпкерлік қызметті жүзеге асыру барысында туындауы мүмкін тәуекелдерді болдырмау, олардың алдын-алу және оларды бағалау, кәсіпкерлік субъектілерінің жауапкершілігі және кәсіпкерлік қызметті мемелекеттік реттеу тақырыптары толыққанды талданған.

«Инновациялық кәсіпкерлік» оқу құралы «Инновациялық кәсіпкерлік» пәнін оқитын бакалавриаттың экономикалық және экономикалық емес мамандықтар студенттеріне арналған. Оқу құралында терминдер, бақылау сұрақтары, оқырмандарға сілтеме ретінде қолданылған әдебиеттер тізімі келтірілген.

Авторлар оқу құралының құрылымы мен мазмұнын жетілдіру бойынша ұсыныстар үшін оқырмандарға ризашылығын білдіреді.